เคยสงสัยกันมั้ยว่าลอดช่องสิงคโปร์เนี่ยะเป็นของหวานขึ้นชืี่อของประเทศสิงคโปร์ใช่หรือไม่?? 
ขอตอบเลยว่าไม่ใช่ ข้าวมันไก่สิงคโปร์ต่างหากที่ขึ้นชื่อ ถ้าไปเดินหาซื้อลอดช่องสิงคโปร์ที่ประเทศสิงคโปร์ เดินพรุนแค่ไหนก็ไม่เจอหรอก จะเล่าประวัติของคำว่า "ลอดช่องสิงคโปร์" ให้ฟังสั้นๆ นะ
ร้านลอดช่อง (สิงคโปร์โภชนา) ร้านนี้ สมัยก่อนตั้งอยู่หน้าโรงหนังสิงคโปร์ เป็นร้านต้นตำรับของลอดช่องสไตล์ของหวานกึ่งเครื่องดื่มแบบนี้ ซึ่งค่อนข้างจะมีชื่อเสียงมากๆ ในสมัยนั้น จนหลายคนเรียกกันติดปากว่า "ลอดช่องสิงคโปร์" นั่นก็หมายถึง ลอดช่องหน้าโรงหนังสิงคโปร์นั่นเอง 
เส้นลอดช่องที่นี่เหนียว นุ่ม หนึบ อร่อยมาก เวลาเคี้ยวสนุกดี แต่รสชาดจะออกหวานไปนิด ต้องขอให้ลดน้ำเชืี่อม/เพิ่มน้ำแข็งนิดนึงจะช่วยลดความหวานได้ ที่ร้านขายแก้วละ 20 บาท ถ้าเทียบปริมาณกับร้านอื่นถือว่าค่อนข้างน้อยเลยล่ะ แต่เราชอบลอดช่องร้านนี้มากที่สุดจึงยอมจ่าย 20 บาท เพราะถือว่าคุ้มจริง